Source: https://www.polio.sk/l/vekove-obmedzenie-prispevkov-pre-zdravotne-postihnutych/
Timestamp: 2020-08-12 11:49:01+00:00
Document Index: 2462975

Matched Legal Cases: ['SÚD ', 'súd ', 'čl. 151', 'čl. 125', 'čl. 130', '§ 74', '§ 22', 'čl. 1', 'čl. 12', 'čl. 13', 'čl. 2', 'čl. 9', 'čl. 5', 'čl. 19', '§ 34', 'čl. 1', 'čl. 12', 'čl. 13', 'čl. 2', 'čl. 9', 'čl. 5', 'čl. 19', 'čl. 20', '§ 22', 'čl. 1', 'čl. 12', 'čl. 13', 'čl. 2', 'čl. 9', 'čl. 5', 'čl. 19', '§ 34', 'čl. 1', 'čl. 12', 'čl. 13', 'čl. 2', 'čl. 9', 'čl. 5', 'čl. 19', 'čl. 20']

Vekové obmedzenie poskytovania peňažných príspevkov na kompenzáciu ťažkého zdravotného postihnutia je protiústavné :: Polio-sk
Vekové obmedzenie poskytovania peňažných príspevkov na kompenzáciu ťažkého zdravotného postihnutia je protiústavné
Peňažný príspevok na osobnú asistenciu bolo možné poskytovať fyzickej osobe s ťažkým zdravotným postihnutím najskôr od 6. roku veku do dovŕšenia 65. roku.
Vekový limit pre ťažko zdravotne postihnutých na získanie peňažných príspevkov na osobnú asistenciu či motorové vozidlo je diskriminačný. Vyplýva to z rozhodnutia Ústavného súdu (ÚS) SR, ktorý označil príslušné ustanovenia zákona o peňažných príspevkoch na kompenzáciu ťažkého zdravotného postihnutia za rozporné s ústavou. Časti zákona napadla na ÚS verejná ochrankyňa práv Mária Patakyová.
Podľa napadnutého textu zákona peňažný príspevok na osobnú asistenciu možno poskytovať fyzickej osobe s ťažkým zdravotným postihnutím najskôr od 6. roku veku do dovŕšenia 65. roku.
Po dovŕšení 65. roku veku možno tento príspevok poskytovať len ak bol poskytovaný už predtým. Príspevok na kúpu osobného auta možno poskytnúť, ak oň zdravotne postihnutý požiada najneskôr do konca kalendárneho roka, v ktorom dovŕši 65 rokov veku.
Z Tlačovej správy ÚS SR č. 17/2020 z 2. apríla 2020 vyberáme:
ÚSTAVNÝ SÚD SLOVENSKEJ REPUBLIKY - Hlavná 110, 042 65 Košice 1, P. O. Box E - 35
Ústavný súd Slovenskej republiky na neverejnom zasadnutí pléna 2. apríla 2020 rozhodol:
1. Vo veci vedenej pod sp. zn. PL. ÚS 16/2018:
O návrhu verejnej ochrankyne práv podľa čl. 151a ods. 2 Ústavy Slovenskej republiky na začatie konania podľa čl. 125 ods. 1 písm. a) a čl. 130 ods. 1 písm. g) Ústavy Slovenskej republiky a podľa § 74 a nasl. zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov o súlade § 22 ods. 2 prvej vety v časti "najskôr od 6. roku veku do dovŕšenia 65. roku veku" a druhej vety zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov s čl. 1 ods. 1 a 2, čl. 12 ods. 1 a čl. 13 ods. 4 Ústavy Slovenskej republiky, s čl. 2 ods. 2 a čl. 9 Medzinárodného paktu o hospodárskych, sociálnych a kultúrnych právach a s čl. 5 ods. 1 a 2 a čl. 19 písm. b) Dohovoru o právach osôb so zdravotným postihnutím a o súlade § 34 ods. 3 v časti "najneskôr do konca kalendárneho roka, v ktorom dovŕši 65 rokov veku" zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov s čl. 1 ods. 1 a 2, čl. 12 ods. 1 a čl. 13 ods. 4 Ústavy Slovenskej republiky, s čl. 2 ods. 2 a čl. 9 Medzinárodného paktu o hospodárskych, sociálnych a kultúrnych právach, s čl. 5 ods. 1 a 2, čl. 19 písm. b) a čl. 20 písm. a) a b) Dohovoru o právach osôb so zdravotným postihnutím, takto rozhodol:
1. Ustanovenie § 22 ods. 2 prvej vety v časti "najskôr od 6. roku veku do dovŕšenia 65. roku veku" a druhej vety zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov nie je v súlade s čl. 1 ods. 1 a 2, čl. 12 ods. 1 a čl. 13 ods. 4 Ústavy Slovenskej republiky, s čl. 2 ods. 2 v spojení s čl. 9 Medzinárodného paktu o hospodárskych, sociálnych a kultúrnych právach a s čl. 5 ods. 1 a 2 v spojení s čl. 19 písm. b) Dohovoru o právach osôb so zdravotným postihnutím.
2. Ustanovenie § 34 ods. 3 v časti "najneskôr do konca kalendárneho roka, v ktorom dovŕši 65 rokov veku" zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov nie je v súlade s čl. 1 ods. 1 a 2, čl. 12 ods. 1 a čl. 13 ods. 4 Ústavy Slovenskej republiky, s čl. 2 ods. 2 v spojení s čl. 9 Medzinárodného paktu o hospodárskych, sociálnych a kultúrnych právach a s čl. 5 ods. 1 a 2 v spojení s čl. 19 písm. b) a čl. 20 písm. a) a b) Dohovoru o právach osôb so zdravotným postihnutím.